stanford-oval/wikipedia huggingface dataset:
อำเภอโกสุมพิสัย

| อำเภอโกสุมพิสัย |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Kosum Phisai
พระอุโบสถวัดใต้โกสุม
คำขวัญ: โกสุมพิสัยเมืองสะดืออีสาน ถิ่นฐานคนดี วนอุทยานโกสัมพีลือเลื่อง องค์พระมิ่งเมืองศักดิ์สิทธิ์ งามจับจิตบึงกุย
แผนที่จังหวัดมหาสารคาม เน้นอำเภอโกสุมพิสัย
พิกัด: 16°14′55″N 103°4′1″E﻿ / ﻿16.24861°N 103.06694°E﻿ / 16.24861; 103.06694
ประเทศ:  ไทย
จังหวัด: มหาสารคาม
พื้นที่
 • ทั้งหมด: 827.876 ตร.กม. (319.645 ตร.ไมล์)
ประชากร (2564)
 • ทั้งหมด: 118,816 คน
 • ความหนาแน่น: 143.52 คน/ตร.กม. (371.7 คน/ตร.ไมล์)
รหัสไปรษณีย์ : 44140
รหัสภูมิศาสตร์: 4403
ที่ตั้งที่ว่าการ: ที่ว่าการอำเภอโกสุมพิสัย ถนนศรีโกสุม ตำบลหัวขวาง อำเภอโกสุมพิสัย จังหวัดมหาสารคาม 44140
 ส่วนหนึ่งของสารานุกรมประเทศไทย
โกสุมพิสัย เป็นอำเภอที่มีพื้นที่มากที่สุดของจังหวัดมหาสารคาม มีประชากรมากเป็นอันดับ 2 รองจากอำเภอเมืองมหาสารคาม เป็นอำเภอเก่าแก่อำเภอของจังหวัด ถูกจัดตั้งขึ้นพร้อมกับเมืองวาปีปทุมและมีฐานะเป็นอำเภอตั้งแต่ปี พ.ศ. 2425 มีสถานที่ท่องเที่ยวที่น่าสนใจอยู่มากมาย เช่น วนอุทยานโกสัมพี แก่งตาด บึงบอน บึงกุย ลานหินร่อง สะดืออีสาน หาดวังโก เป็นต้น
ประตูทางเข้าวัดใต้โกสุม
ที่ตั้งและอาณาเขต

อำเภอโกสุมพิสัยมีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอำเภอเชียงยืน
ทิศตะวันออก ติดต่อกับอำเภอกันทรวิชัยและอำเภอเมืองมหาสารคาม
ทิศใต้ ติดต่อกับอำเภอบรบือและอำเภอกุดรัง
ทิศตะวันตก ติดต่อกับอำเภอบ้านไผ่ อำเภอบ้านแฮด และอำเภอเมืองขอนแก่น (จังหวัดขอนแก่น)
ประวัติ

หลักฐานเท่าที่ค้นพบ ท้องที่อันเป็นที่ตั้งอำเภอโกสุมพิสัย เป็นเพียงหมู่บ้านเล็ก ๆ ตั้งอยู่ริมฝั่งแม่น้ำชีทางทิศตะวันตกเฉียงเหนือของจังหวัดมหาสารคาม ในอดีตบริเวณที่ตั้งอำเภอโกสุมพิสัย เป็นป่าใหญ่มีสัตว์ป่ามากมาย มีพรานป่า 2 คน ได้ล่าสัตว์ที่บริเวณป่าแห่งนี้และเกิดอิทธิฤทธิ์จากป่าไม่สามารถล่าสัตว์ได้ จนต้องปลูกหอขึ้นบวงสรวง ขอล่าสัตว์และได้สัตว์ตามที่ต้องการ ซึ่งหอที่ปลูกบวงสรวงมีลักษณะขวางตะวัน เมื่อมีหมู่บ้านเกิดขึ้น จึงเรียกว่า บ้านหอขวาง ต่อมามีผู้อพยพจากเมืองสุวรรณภูมิ (อำเภอสุวรรณภูมิ จังหวัดร้อยเอ็ด) มาตั้งถิ่นฐานเพิ่มขึ้นเพราะความอุดมสมบูรณ์
ครั้นต่อมา พ.ศ. 2425 ความเจริญก้าวหน้าของบ้านหอขวาง ขยายอาณาเขตออกไปกว้างขวาง สมควรยกฐานะขึ้นเป็นเมือง พระยาดำรงธวัชบุรี เจ้าเมืองธวัชบุรี จึงมีใบบอกไปยังเมืองกรุงเทพมหานคร เพื่อทูลเกล้าถวายพระบาทสมเด็จพระจุลจอมเกล้าเจ้าอยู่หัว พร้อมเครื่องราชบรรณาการ ดอกไม้เงิน ดอกไม้ทอง ซึ่งทำเป็นรูปดอกประคำป่า พระบาทสมเด็จพระจุลจอมเกล้าเจ้าอยู่หัวได้โปรดยกฐานะบ้ำนหอขวางเป็นเมือง ขนานนามว่า เมืองโกสุมพิสัย แปลว่า เมืองแห่งดอกประคำป่า ต่อจากนั้นได้ตั้งให้ท้าวสุริโย (บุตรพระยาดำรงธวัชบุรี) เป็นเจ้าเมืองคนแรก มีราชทินนามว่าพระสุนทรพิพิธ พร้อมทั้งตั้งกรมการเมืองครบถ้วนปกครองประชาชน ต่อมาใน พ.ศ. 2443 ได้มีการแบ่งเขตการปกครองตามพระราชบัญญัติปกครองท้องถิ่นออกเป็นมณฑลจังหวัด อำเภอเมืองโกสุมพิสัย มีฐานะเป็นอำเภอมีนายอำเภอคนแรกคือ พระสุนทรพิพิธ
วันที่ 11 พฤศจิกายน 2495 ตั้งตำบลวังยาว แยกออกจากตำบลแพง และตำบลเหล่า ตั้งตำบลหนองบัว แยกออกจากตำบลเขื่อน ตั้งตำบลยางน้อย แยกออกจากตำบลเขื่อน
วันที่ 30 พฤษภาคม 2499 จัดตั้งสุขาภิบาลหัวขวาง ในท้องที่หมู่ 1,3,7 ตำบลหัวขวาง
วันที่ 16 ธันวาคม 2501 ตั้งตำบลแก้งแก แยกออกจากตำบลหัวขวาง ตั้งตำบลเขวาไร่ แยกออกจากตำบลวังยาว และตำบลแพง
วันที่ 25 มีนาคม 2506 โอนพื้นที่หมู่ 1,5,6,8,9 (ในขณะนั้น) ของตำบลเขื่อน อำเภอโกสุมพิสัย ไปขึ้นกับตำบลเชียงยืน อำเภอเชียงยืน และโอนพื้นที่หมู่ 1,2,3,4,5 (ในขณะนั้น) ของตำบลหนองบัว อำเภอโกสุมพิสัย ไปขึ้นกับตำบลกู่ทอง อำเภอเชียงยืน
วันที่ 10 มกราคม 2510 ตั้งตำบลหนองเหล็ก แยกออกจากตำบลเหล่า
วันที่ 29 กรกฎาคม 2523 เปลี่ยนแปลงเขตสุขาภิบาลหัวขวาง เพื่อความเหมาะสมในการบริหารกิจการและการทะนุบำรุงท้องถิ่น
วันที่ 23 กรกฎาคม 2530 ตั้งตำบลหนองบอน แยกออกจากตำบลหัวขวาง
วันที่ 21 ตุลาคม 2531 ตั้งตำบลโพนงาม แยกออกจากตำบลแพง
วันที่ 7 กันยายน 2533 ตั้งตำบลยางท่าแจ้ง แยกออกจากตำบลเขื่อน
วันที่ 29 สิงหาคม 2534 ตั้งตำบลแห่ใต้ แยกออกจากตำบลยางน้อย
วันที่ 20 สิงหาคม 2536 ตั้งตำบลหนองกุงสวรรค์ แยกออกจากตำบลเหล่า
วันที่ 17 กันยายน 2536 ตั้งตำบลเลิงใต้ แยกออกจากตำบลแก้งแก
วันที่ 12 กันยายน 2538 ตั้งตำบลดอนกลาง แยกออกจากตำบลวังยาว
วันที่ 25 พฤษภาคม 2542 ยกฐานะจากสุขาภิบาลหัวขวาง เป็นเทศบาลตำบลหัวขวาง ด้วยผลของกฎหมาย
วันที่ 25 กรกฎาคม 2556 เปลี่ยนแปลงชื่อเทศบาลตำบลหัวขวาง จังหวัดมหาสารคาม เป็นเทศบาลตำบลโกสุมพิสัย
วันที่ 16 กันยายน 2563 เปลี่ยนแปลงเขตองค์การบริหารส่วนตำบลหัวขวางกับเทศบาลตำบลโกสุมพิสัย โดยรับพื้นที่บางส่วนของหมู่ 10,13,23 ขององค์การบริหารส่วนตำบลหัวขวาง เข้ามาในเขตเทศบาลตำบลโกสุมพิสัย
การแบ่งเขตการปกครอง > การปกครองส่วนภูมิภาค

อำเภอโกสุมพิสัยแบ่งพื้นที่การปกครองออกเป็น 17 ตำบล 233 หมู่บ้าน ได้แก่
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. | หัวขวาง |  |  |  | (Hua Khwang) |  |  |  | 24 หมู่บ้าน |  |  |  | 10. | เขื่อน |  |  | (Khuean) |  |  | 11 หมู่บ้าน |
| 2. | ยางน้อย |  |  |  | (Yang Noi) |  |  |  | 14 หมู่บ้าน |  |  |  | 11. | หนองบอน |  |  | (Nong Bon) |  |  | 11 หมู่บ้าน |
| 3. | วังยาว |  |  |  | (Wang Yao) |  |  |  | 12 หมู่บ้าน |  |  |  | 12. | โพนงาม |  |  | (Phon Ngam) |  |  | 12 หมู่บ้าน |
| 4. | เขวาไร่ |  |  |  | (Khwao Rai) |  |  |  | 20 หมู่บ้าน |  |  |  | 13. | ยางท่าแจ้ง |  |  | (Yang Tha Chaeng) |  |  | 10 หมู่บ้าน |
| 5. | แพง |  |  |  | (Phaeng) |  |  |  | 16 หมู่บ้าน |  |  |  | 14. | แห่ใต้ |  |  | (Hae Tai) |  |  | 19 หมู่บ้าน |
| 6. | แก้งแก |  |  |  | (Kaeng Kae) |  |  |  | 10 หมู่บ้าน |  |  |  | 15. | หนองกุงสวรรค์ |  |  | (Nong Kung Sawan) |  |  | 10 หมู่บ้าน |
| 7. | หนองเหล็ก |  |  |  | (Nong Lek) |  |  |  | 20 หมู่บ้าน |  |  |  | 16. | เลิงใต้ |  |  | (Loeng Tai) |  |  | 12 หมู่บ้าน |
| 8. | หนองบัว |  |  |  | (Nong Bua) |  |  |  | 10 หมู่บ้าน |  |  |  | 17. | ดอนกลาง |  |  | (Don Klang) |  |  | 11 หมู่บ้าน |
| 9. | เหล่า |  |  |  | (Lao) |  |  |  | 11 หมู่บ้าน |  |  |  |  |  |  |  |  |  |  |  |
การแบ่งเขตการปกครอง > การปกครองส่วนท้องถิ่น

ท้องที่อำเภอโกสุมพิสัยประกอบด้วยองค์กรปกครองส่วนท้องถิ่น 18 แห่ง ได้แก่
เทศบาลตำบลโกสุมพิสัย ครอบคลุมพื้นที่บางส่วนของตำบลหัวขวาง
องค์การบริหารส่วนตำบลหัวขวาง ครอบคลุมพื้นที่ตำบลหัวขวาง (เฉพาะนอกเขตเทศบาลตำบลโกสุมพิสัย)
องค์การบริหารส่วนตำบลยางน้อย ครอบคลุมพื้นที่ตำบลยางน้อยทั้งตำบล
องค์การบริหารส่วนตำบลวังยาว ครอบคลุมพื้นที่ตำบลวังยาวทั้งตำบล
องค์การบริหารส่วนตำบลเขวาไร่ ครอบคลุมพื้นที่ตำบลเขวาไร่ทั้งตำบล
องค์การบริหารส่วนตำบลแพง ครอบคลุมพื้นที่ตำบลแพงทั้งตำบล
องค์การบริหารส่วนตำบลแก้งแก ครอบคลุมพื้นที่ตำบลแก้งแกทั้งตำบล
องค์การบริหารส่วนตำบลหนองเหล็ก ครอบคลุมพื้นที่ตำบลหนองเหล็กทั้งตำบล
องค์การบริหารส่วนตำบลหนองบัว ครอบคลุมพื้นที่ตำบลหนองบัวทั้งตำบล
องค์การบริหารส่วนตำบลเหล่า ครอบคลุมพื้นที่ตำบลเหล่าทั้งตำบล
องค์การบริหารส่วนตำบลเขื่อน ครอบคลุมพื้นที่ตำบลเขื่อนทั้งตำบล
องค์การบริหารส่วนตำบลหนองบอน ครอบคลุมพื้นที่ตำบลหนองบอนทั้งตำบล
องค์การบริหารส่วนตำบลโพนงาม ครอบคลุมพื้นที่ตำบลโพนงามทั้งตำบล
องค์การบริหารส่วนตำบลยางท่าแจ้ง ครอบคลุมพื้นที่ตำบลยางท่าแจ้งทั้งตำบล
องค์การบริหารส่วนตำบลแห่ใต้ ครอบคลุมพื้นที่ตำบลแห่ใต้ทั้งตำบล
องค์การบริหารส่วนตำบลหนองกุงสวรรค์ ครอบคลุมพื้นที่ตำบลหนองกุงสวรรค์ทั้งตำบล
องค์การบริหารส่วนตำบลเลิงใต้ ครอบคลุมพื้นที่ตำบลเลิงใต้ทั้งตำบล
องค์การบริหารส่วนตำบลดอนกลาง ครอบคลุมพื้นที่ตำบลดอนกลางทั้งตำบล
หมู่บ้านในตำบลหัวขวาง
ดินเบา

ตัวอย่างของดินเบาซึ่งเป็นเกรดอาหาร
ดินเบา หรือ ไดอะตอมไมต์ (diatomite) เป็นดินที่เกิดจากซากไดอะตอมในแหล่งไดอะตอม เป็นดินซุย เบา เนื้อพรุน มีลักษณะคล้ายชอล์ก มีปฏิกิริยาทางเคมีเชื่องช้า เป็นตัวนำความร้อนที่เลว จึงมีประโยชน์เป็นส่วนผสมในการทำกระดาษสาเพื่อให้เนื้อกระดาษแน่นเนียน เป็นฉนวน และเป็นสารที่ใช้ในการกรองได้ดี เช่น กรองน้ำตาลและสารกรองอื่น ๆ ดินชนิดนี้ใช้ขัดภาชนะโลหะได้ดี เพราะมีซิลิกาขนาดละเอียดยิบอยู่ในเนื้อ นอกจากนี้ยังใช้เป็นตัวดูดซับหรือฉนวนในระเบิดไดนาไมต์ด้วย
ดินเบา เป็นหินตะกอนที่มีสารจำพวกซิลิกาเป็นองค์ประกอบ มีลักษณะอ่อนนุ่ม เกิดขึ้นตามธรรมชาติ เป็นผงขนาดเล็ก ละเอียดสีขาว มีขนาดของผงอยู่ในช่วง น้อยกว่า 1 ไมครอน ไปจนถึงมากกว่า 1 มิลลิเมตร แต่ที่พบโดยปกติจะอยู่ในช่วง 10 ถึง 200 ไมครอน องค์ประกอบทางเคมีคือ สารจำพวกซิลิกา 80-90% สารจำพวกอลูมินา (พบในแร่ดินเป็นส่วนใหญ่) 2-4% และ สารจำพวกเหล็กออกไซด์ 0.5-2%
ไดอะตอมไมต์ประกอบด้วยซากดึกดำบรรพ์ของไดอะตอม ซึ่งเป็นจำพวกหนึ่งของสาหร่ายเปลือกแข็ง สามารถใช้เป็นเครื่องกรอง สารขัดถู ยาฆ่าแมลง ใช้ประโยชน์ในการแพทย์โดยเป็นตัวกระตุ้นให้เลือดแข็งตัวเร็ว เป็นส่วนประกอบของระเบิดไดนาไมต์ นอกจากนี้ใช้เป็นฉนวนความร้อน
ในภาษาอังกฤษ มีคำศัพท์หลายคำที่ใช้เรียกดินเบานี้ ได้แก่ diatomaceous earth, diatomite, infusorial earth, siliceous earth และทับศัพท์ (เยอรมัน: Kieselguhr) เป็นต้น
ลักษณะทางธรณีวิทยาและการเกิด

ไดอะตอมไมต์มีการสะสมตัวโดยสารจำพวกซิลิกาอสัณฐาน หรือ โอปอล (SiO2·nH2O) เป็นไดอะตอม (สาหร่ายเซลล์เดียว) ที่ตายแล้ว สะสมตัวอยู่ในทะเลสาบน้ำจืดและทะเล ซากฟอสซิลประกอบด้วยเปลือก และผนังเซลล์ที่เป็นสารจำพวกซิลิกา ลักษณะสมมาตร
ไดอะตอมไมต์เริ่มมีการสะสมตัวในช่วงยุคเทอร์เชียรี ถึงยุคควอเทอร์นารี ส่วนการสะสมตัวในช่วงอายุแก่กว่า ได้แก่ยุคครีเทเชียสให้ลักษณะซากฟอสซิลที่ไม่สมบูรณ์ พบไดอะตอมไมต์สะสมตัวร่วมกับบริเวณภูเขาไฟ ทำให้ได้ลักษณะ ไดอะตอมไมต์ที่มีเถ้าฝุ่นภูเขาไฟผสมอยู่
การนำไปใช้ประโยชน์ > อุตสาหกรรมวัตถุระเบิด

ในปีพ.ศ. 2409 อัลเฟรด โนเบลได้ค้นพบว่าสารไนโตรกลีเซอรีนสามารถทำให้เสถียรมากกว่าถ้าถูกดูดกลืนในไดอะตอมไมต์ และไนโตรกลีเซอรีนที่เก็บกับไดอะตอมไมต์มีความปลอดภัยมากกว่า ไนโตรกลีเซอรีนแบบปกติ ต่อมาเขาได้จดสิทธิบัตรการประดิษฐ์ไดนาไมต์ ในปีพ.ศ. 2410
การนำไปใช้ประโยชน์ > สารกรอง

ส่วนมากใช้ไดอะตอมไมต์ประมาณ 68% ซึ่งเป็นสารกรองขนาดกลางสำหรับกรองน้ำในสระว่ายน้ำ เหตุที่ใช้เป็นสารกรองเพราะมีรูพรุนเป็นจำนวนมาก สารกรองขนาดเล็กมีชื่อทางการค้าเช่น Celatom หรือ Celite ใช้ในการกรองน้ำดื่ม และกรองในอุตสาหกรรมของเหลวอื่น ๆ เช่น เบียร์ ไวน์ สามารถกรอง น้ำเชื่อม, น้ำตาล และน้ำผึ้ง ได้โดยไม่ทำให้สี รสชาติ และคุณค่าทางอาหารเปลี่ยนแปลง นอกจากนี้ใช้ทำในอุตสาหกรรมอื่น ๆ เช่น กระดาษ สี เซรามิก สบู่ ผงซักฟอก
การนำไปใช้ประโยชน์ > สารขัดถู

ไดอะตอมไมต์ใช้เป็นสารขัดถูอย่างอ่อนโยน โดยใช้ในอุตสาหกรรมผลิตยาสีฟัน สารขัดเครื่องโลหะ และ สครับขัดหน้า
การนำไปใช้ประโยชน์ > สารฆ่าแมลง

ไดอะตอมไมต์สามารถใช้เป็นยาฆ่าแมลง โดยไดอะตอมไมต์เป็นผงขนาดเล็กสามารถดูดซับไขมันจากชั้นเคลือบนอกสุดของโครงร่างของแมลง ซึ่งชั้นเคลือบนี้ปกป้องการสูญเสียน้ำภายในตัวแมลง เมื่อเคลือบถูกทำลายจึงทำให้แมลงเกิดภาวะขาดน้ำ และทำให้ตายได้ในที่สุด
การนำไปใช้ประโยชน์ > สารฉนวนกันความร้อน

ไดอะตอมไมต์มีลักษณะเป็นฉนวนกันความร้อน ใช้ในการผลิตวัตถุกันไฟไหม้ได้
การนำไปใช้ประโยชน์ > สาร DNA บริสุทธิ์

ไดอะตอมไมต์สามารถสกัดเอาดีเอ็นเอ ออกมา ในสารเคมีเข้มข้นสูง เมื่อเทียบกับสารจำพวกซิลิเกตอื่น ๆ ไดอะตอมสามารถสกัดออกมาได้ทั้งดีเอ็นเอ, อาร์เอ็นเอ และสารจำพวกโปรตีน
การนำไปใช้ประโยชน์ > การเกษตร

ในธรรมชาติไดอะตอมไมต์น้ำจืดใช้ในการการเกษตรโดยใช้ผสมกับสารเพื่อไม่ให้สารจับเป็นก้อน เช่น ผสมในสารฆ่าแมลง สามารถใช้กำจัดหนอน โดยสารฆ่าแมลงดังกล่าวเป็นสารอินทรีย์ ทำให้มีความปลอดภัยต่อผู้บริโภค
การนำไปใช้ประโยชน์ > วัสดุก่อสร้าง

ไดอะตอมไมต์ที่หมดสภาพจากการใช้ในกระบวนการผลิตเบียร์ สามารถนำมาเพิ่มเป็นมวลในกระบวนการผลิตอิฐแดงซึ่งให้เนื้ออิฐที่มีรูพรุนสูง
แหล่งข้อมูลอื่น

International Chemical Safety Card 0248
CDC – NIOSH Pocket Guide to Chemical Hazards
Diatomite: Statistics and Information – USGS เก็บถาวร 2015-01-15 ที่ เวย์แบ็กแมชชีน
Tripolite: Tripolite mineral data Citat: "...A diatomaceous earth consisting of opaline silica..."
DIATOMACEOUS EARTH: A Non Toxic Pesticide
| ฐานข้อมูลการควบคุมรายการหลักฐาน  |
| --- | --- |
ประจำชาติ:  ญี่ปุ่น 
อื่น ๆ:  สารานุกรมของยูเครนสมัยใหม่ 
ภาพขยายของไดอะตอมไมต์โดยกล้องจุลทรรศน์อิเล็กตรอนชนิดส่องกราด
ผนังเซลล์ของไดอะตอมแต่ละเซลล์
จะรักษารูปทรงไว้เสมอ แม้อยู่ในผลิตภัณฑ์เช่น สารกรองสำหรับสระว่ายน้ำ
ไดอะตอมในทะเล ที่มีชีวิต
จากแอนตาร์กติกา (ภาพขยาย)
ประมวลกฎหมายวิธีพิจารณาความอาญา (ประเทศไทย)

| ประมวลกฎหมายวิธีพิจารณาความอาญา (ประเทศไทย) |
| --- | --- |

ข้อมูลทั่วไป
ผู้ตรา: สภาผู้แทนราษฎรไทย
ผู้ลงนาม: คณะผู้สำเร็จราชการแทนสมเด็จพระเจ้าอยู่หัวอานันทมหิดล (อนุวัตรจาตุรนต์, อาทิตย์ทิพอาภา และ เจ้าพระยายมราช)
วันลงนาม: 5 มิถุนายน 2478
ผู้ลงนามรับรอง: พระยาพหลพลพยุหเสนา (นายกรัฐมนตรี)
วันประกาศ: 10 มิถุนายน 2478 (ราชกิจจานุเบกษา เล่ม 52/หน้า 598/10 มิถุนายน 2478)
วันเริ่มใช้: 1 ตุลาคม 2478
ท้องที่ใช้:  ทั่วประเทศไทย
ผู้รักษาการ: • ประธานศาลฎีกา • นายกรัฐมนตรี • รัฐมนตรีว่าการกระทรวงมหาดไทย • รัฐมนตรีว่าการกระทรวงยุติธรรม
การแก้ไขเพิ่มเติม
ดูในบทความ
กฎหมายที่เกี่ยวข้อง
• พระราชบัญญัติลักษณะพยาน รัตนโกสินทรศก 113 • พระราชบัญญัติวิธีพิจารณาความมีโทษสำหรับใช้ไปพลางก่อนรัตนโกสินทร์ศก 115
เว็บไซต์
ดูเบื้องล่าง
ประมวลกฎหมายวิธีพิจารณาความอาญาแห่งประเทศไทย (ย่อ: ป.วิ.อ.) เป็นประมวลกฎหมายวิธีพิจารณาความอาญา อันเป็นกฎหมายวิธีสบัญญัติ (อังกฤษ: procedural law) ของประเทศไทย เป็นหนึ่งในบรรดาประมวลกฎหมายที่รัฐบาลไทย (แต่ครั้งที่ยังเรียกชื่อประเทศว่า "สยาม") เร่งผลิตใช้ เพื่อริเริ่มขอยกเลิกบรรดาสนธิสัญญาที่ราชอาณาจักรสยามทำไว้กับต่างประเทศ อันมีผลให้สยามต้องเสียเปรียบในด้านสิทธิสภาพนอกอาณาเขตและเอกราชทางการศาล
ในการร่างประมวลกฎหมายวิธีพิจารณาความอาญาของประเทศไทยนั้น คณะกรรมการยกร่างบันทึกว่า ได้ใช้ประมวลกฎหมายวิธีพิจารณาความอาญาแห่งสหภาพแอฟริกาใต้ (อังกฤษ: South African Code of Criminal Procedure) ซึ่งอยู่ใน รัฐบัญญัติฉบับที่ 51 ค.ศ. 1977 (อังกฤษ: Act 51 of 1977) ของสหภาพแอฟริกาใต้ (ยุคอาณานิคมในพระองค์ของจักรวรรดิบริติช และ สมัยการถือผิว) เป็นแม่แบบ อย่างไรก็ดี เมื่อพิเคราะห์แล้ว กลับพบว่า ประมวลกฎหมายวิธีพิจารณาความอาญาของประเทศไทยมีบทบัญญัติเหมือนกับ "เคะอิจิโซะโชโฮ" (ญี่ปุ่น: 刑事訴訟法; โรมะจิ: Keiji Soshō Hō) หรือ ประมวลกฎหมายวิธีพิจารณาความอาญาของประเทศญี่ปุ่น ถึงร้อยละเก้าสิบ
โครงการร่างประมวลกฎหมายวิธีพิจารณาความอาญานั้น เริ่มใน พ.ศ. 2477 ภายหลังประกาศใช้บรรพสุดท้ายของประมวลกฎหมายแพ่งและพาณิชย์ในปีนั้น ซึ่งตรงกับรัชสมัยพระบาทสมเด็จพระปรเมนทรมหาอานันทมหิดล พระอัฐมรามาธิบดินทร แล้วเสร็จในปีเดียวกัน และประกาศใช้โดยคณะผู้สำเร็จราชการแทนพระองค์ในปีรุ่งขึ้น ให้แทนที่บรรดาพระราชบัญญัติเกี่ยวกับวิธีพิจารณาความอาญาที่ประกาศใช้เป็นการชั่วคราวก่อนหน้านี้ ตราบปัจจุบัน
ประมวลกฎหมายวิธีพิจารณาความอาญามีโครงสร้างแบ่งเป็นเจ็ดภาค คือ ภาค 1 ข้อความเบื้องต้น, ภาค 2 สอบสวน, ภาค 3 วิธีพิจารณาในศาลชั้นต้น, ภาค 4 อุทธรณ์ และฎีกา, ภาค 5 พยานหลักฐาน, ภาค 6 การบังคับตามคำพิพากษา และค่าธรรมเนียม และภาค 7 อภัยโทษ เปลี่ยนโทษหนักเป็นเบา และลดโทษ ตามลำดับ โดยตั้งแต่เริ่มมีผลใช้บังคับใน พ.ศ. 2478 จวบจนบัดนี้ ประมวลกฎหมายดังกล่าวมีอายุเกือบหนึ่งศตวรรษแล้ว
โครงสร้าง

ประมวลกฎหมายวิธีพิจารณาความอาญาของไทย ประกอบด้วยบทบัญญัติทั้งหมด เจ็ดภาค สิบสองลักษณะ และยี่สิบเอ็ดหมวด ดังต่อไปนี้
ภาค 1 ข้อความเบื้องต้น
ลักษณะ 1  หลักทั่วไป
ลักษณะ 2 อำนาจพนักงานสอบสวนและศาล
หมวด 1 หลักทั่วไป
หมวด 2 อำนาจสืบสวนและสอบสวน
หมวด 3 อำนาจศาล
ลักษณะ 3 การฟ้องคดีอาญา และคดีแพ่งที่เกี่ยวเนื่องกับคดีอาญา
หมวด 1 การฟ้องคดีอาญา
หมวด 2 การฟ้องคดีแพ่งที่เกี่ยวเนื่องกับคดีอาญา
ลักษณะ 4 หมายเรียก และหมายอาญา
หมวด 1 หมายเรียก
หมวด 2 หมายอาญา
ส่วนที่ 1 หลักทั่วไป
ส่วนที่ 2 หมายจับ
ส่วนที่ 3 หมายค้น
ส่วนที่ 4 หมายขัง หมายจำคุก หมายปล่อย
ลักษณะ 5 จับ ขัง จำคุก ค้น ปล่อยชั่วคราว
หมวด 1 จับ ขัง จำคุก
หมวด 2 ค้น
หมวด 3 ปล่อยชั่วคราว
ภาค 2 สอบสวน
ลักษณะ 1  หลักทั่วไป
ลักษณะ 2 การสอบสวน
หมวด 1 การสอบสวนสามัญ
หมวด 2 การชันสูตรพลิกศพ
ภาค 3 วิธีพิจารณาในศาลชั้นต้น
ลักษณะ 1  ฟ้องคดีอาญา และไต่สวนมูลฟ้อง
ลักษณะ 2  การพิจารณา
ลักษณะ 3  คำพิพากษา และคำสั่ง
ภาค 4 อุทธรณ์ และฎีกา
ลักษณะ 1 อุทธรณ์
หมวด 1 หลักทั่วไป
หมวด 2 การพิจารณา คำพิพากษา และคำสั่งชั้นอุทธรณ์
ลักษณะ 2 ฎีกา
หมวด 1 หลักทั่วไป
หมวด 2 การพิจารณา คำพิพากษา และคำสั่งชั้นฎีกา
ภาค 5 พยานหลักฐาน
หมวด 1 หลักทั่วไป
หมวด 2 พยานบุคคล
หมวด 3 พยานเอกสาร
หมวด 4 พยานวัตถุ
หมวด 5 ผู้เชี่ยวชาญ
ภาค 6 การบังคับตามคำพิพากษา และค่าธรรมเนียม
หมวด 1 การบังคับตามคำพิพากษา
หมวด 2 ค่าธรรมเนียม
ภาค 7 อภัยโทษ เปลี่ยนโทษหนักเป็นเบา และลดโทษ
การแก้ไขเพิ่มเติม

นับแต่เริ่มมีผลใช้บังคับครั้งแรกใน พ.ศ. 2477 จวบจนถึงบัดนี้ ประมวลกฎหมายวิธีพิจารณาความอาญาได้รับการแก้ไขเพิ่มเติมแล้วสามสิบสองครั้ง ซึ่งครั้งล่าสุดโดย พระราชบัญญัติแก้ไขเพิ่มเติมประมวลกฎหมายวิธีพิจารณาความอาญา (ฉบับที่ 29) พ.ศ. 2551
เชิงอรรถ

1 2  แสวง บุญเฉลิมวิภาศ, 2552: 204.
1 2  แสวง บุญเฉลิมวิภาศ, 2552 : 239-240.
1 2  Japanese Code of Criminal Procedure, 2009 : Online.
1 2  ราชกิจจานุเบกษา; 2478, 10 มิถุนายน : ออนไลน์.
↑  สมยศ เชื้อไทย, 2551 : 11.
↑  ราชกิจจานุเบกษา; 2451, 1 มิถุนายน : ออนไลน์.
↑  สมยศ เชื้อไทย, 2551 : 11-12.
↑  แสวง บุญเฉลิมวิภาส, 2552 : 238-239.
↑  แสวง บุญเฉลิมวิภาศ, 2552 : 228-229.
↑  แสวง บุญเฉลิมวิภาศ, 2552 : 239.
↑  ภาควิชานิติศึกษาทางสังคม ปรัชญา และประวัติศาสตร์ คณะนิติศาสตร์ มหาวิทยาลัยธรรมศาสตร์; 2523, 12 กันยายน : 37.
↑  แสวง บุญเฉลิมวิภาศ, 2552 : 240-241.
↑  ราชกิจจานุเบกษา; 2477, 7 มีนาคม : ออนไลน์.
↑  พระราชบัญญัติให้ใช้ประมวลกฎหมายวิธีพิจารณาความอาญา พุทธศักราช 2477 มาตรา 3 วรรคหนึ่ง
 "ให้ใช้ประมวลกฎหมายวิธีพิจารณาความอาญา ตามที่ตราไว้ต่อท้ายพระราชบัญญัตินี้ ตั้งแต่วันที่ 1 ตุลาคม พุทธศักราช 2478 เป็นต้นไป"
↑  พระราชบัญญัติให้ใช้ประมวลกฎหมายวิธีพิจารณาความอาญา พุทธศักราช 2477 มาตรา 4
 "ภายใต้บังคับแห่งบทบัญญัติมาตรา 3 ตั้งแต่วันใช้ประมวลกฎหมายวิธีพิจารณาความอาญานี้สืบไป ให้ยกเลิกมาตรา 14, 16 และมาตรา 87 ถึง 96 ในกฎหมายลักษณะอาญา พระราชบัญญัติวิธีพิจารณาความมีโทษสำหรับใช้ไปพลางก่อน ร.ศ. 115 และบรรดากฎหมาย กฎ และข้อบังคับอื่น ๆ ในส่วนที่มีบัญญัติไว้แล้วในประมวลกฎหมายนี้ หรือซึ่งขัดหรือแย้งกับประมวลกฎหมายนี้"
↑  แสวง บุญเฉลิมวิภาศ, 2552 : 242.
↑  ธานินทร์ กรัยวิเชียร, 2517 : 6.
↑  แสวง บุญเฉลิมวิภาศ, 2552 : 243-244.
↑  แสวง บุญเฉลิมวิภาศ, 2552 : 244-245.
ดูเพิ่ม

ประมวลกฎหมายวิธีพิจารณาความอาญา (ตัวบท)
ห้องสมุดกฎหมายสำนักงานคณะกรรมการกฤษฎีกา เก็บถาวร 2011-02-03 ที่ เวย์แบ็กแมชชีน
โครงการกฎหมายลองดู เก็บถาวร 2010-03-04 ที่ เวย์แบ็กแมชชีน
Criminal Procedure Code of Thailand เก็บถาวร 2016-03-04 ที่ เวย์แบ็กแมชชีน - English Official Translation by the Office of Justice Affairs, Ministry of Justice of Thailand (Current to 2002)
พระบรมรูปทรงม้า พระบรมราชานุสาวรีย์พระบาทสมเด็จพระปรมินทรมหาจุฬาลงกรณ์ฯ ที่ลานพระราชวังดุสิต
พระราชกฤษฎีกาให้ใช้บทบัญญัติแห่งประมวลกฎหมายแพ่งและพาณิชย์ บรรพ 1 และบรรพ 2 ที่ได้ตรวจชำระใหม่ (พ.ศ. 2468)
พระยามานวราชเสวี (ปลอด วิเชียร ณ สงขลา)
จอมพลแปลก พิบูลสงคราม
อภินันท์ ธีระนันทกุล

อภินันท์ ธีระนันทกุล (เกิด 15 กุมภาพันธ์) ชื่อเล่น เอ เป็นนักพากย์ชาวไทย โดยเขาพากย์การ์ตูนให้โรส มีเดีย แอนด์ เอ็นเตอร์เทนเมนท์และโมเดิร์นไนน์การ์ตูน
นอกจากนี้ เขายังเป็นอาจารย์ฝึกอบรมการพากย์ที่สถาบันเจ็นเอกซ์ (GenX Academy) และเคยพากย์ในทีมพันธมิตรด้วย
ผลงาน > การ์ตูนญี่ปุ่น

โปเกมอน (สถานีโทรทัศน์โมเดิร์นไนน์, ทรูวิชั่น) รับบทเป็น ทาเคชิ (พากย์แทน นิรันดร์ บุญยรัตพันธุ์และทรูวิชั่นส์) เนียส(ทรูวิชั่นส์), ผู้บรรยายเรื่อง(ทรูวิชั่นส์)
เกมกลคนอัจฉริยะ GX (โรส) รับบทเป็น ยูกิ จูได
แม่มดสาวหัวใจกุ๊กกิ๊ก (โรส) รับบทเป็น ดุ๊ค, ซุงิยามะ ไทจิ
กายเวอร์ (โรส) รับบทเป็น ฟูคามาจิ  โช
คิบะ ศึกอภินิหารข้ามภพ (โรส) รับบทเป็น  โนอา
โซลอีทเตอร์ (โรส) รับบทเป็น เดธ เดอะ คิด, เดธไซส์ สปิริต อัลบาร์น
ครูพิเศษจอมป่วน รีบอร์น! (โรส) รับบทเป็น แรมโบ้, ซันซัส
อินิเชียล ดี (โรส) รับบทเป็น ฟูจิวาระ ทาคุมิ (ตั้งแต่ภาค 4)
ผู้ผนึกมาร (โรส) รับบทเป็น สุมิมูระ โยชิโมริ
ฮันนี่แอนด์โคลเวอร์ (โรส) รับบทเป็น โมริตะ ชิโนบุ
วัยมันส์คนพันธุ์ เอ (โรส) รับบทเป็น คาริโนะ ทาดาชิ, ไซงะ ยาฮิโระ
มายเมโลดี้ หนูน้อยแห่งป่าเมอร์รี่แลนด์ (โรส) รับบทเป็น ฮิรากิ เคอิจิ, แฟลต
สี่แสบฝ่าแดนทมิฬ (โรส) รับบทเป็น ซง โกคู
มิรุโมะ ภูติจิ๋วจอมยุ่ง (โรส) รับบทเป็น มัตสึทาเกะ คาโอรุ
Night Head Genesis (โรส) รับบทเป็น คิริฮาระ นาโอโตะ
Boys Be วัยรุ่นวุ่นรัก (โรส) รับบทเป็น คันซากิ เคียวอิจิ
ยมทูตสีขาว (โรส) รับบทเป็น แดเนียล
ฮายาเตะ พ่อบ้านประจัญบาน (โรส) รับบทเป็น ผู้บรรยายเรื่อง, อาซึมามิยะ โคทาโร่
เทวดาป่วนสวรรค์แตก (โรส) รับบทเป็น ลู, คุณวา, ตัวประกอบอื่น ๆ
นักเตะแข้งสายฟ้า (โรส) รับบทเป็น โกเอนจิ ชูยะ, ฟุบุคิ ชิโร่, คาคุมะ เคย์ตะ, เรย์เซ่
อินาสึมะอีเลฟเวน GO (โรส) รับบทเป็น สึรุกิ เคียวสุเกะ, โกเอนจิ ชูยะ / อิชิโดะ ชูจิ, ฮายามิ ซุรุมาสะ, คาคุมะ อายูมุ
คิมิคิส สาส์นรักจุมพิตหัวใจ (โรส) รับบทเป็น ไอฮาระ คาซึกิ
วัยซนคนการ์ตูน (โรส) รับบทพากย์ นีซึมะ เอย์จิ
คาแรคเตอร์ผู้พิทักษ์ (โรส) รับบทเป็น  สึกิโยมิ อิคุโตะ, ซันโจ ไคริ, ไดจิ
สึซึมิยะ ฮารุฮิ (โรส) รับบทเป็น โคอิซึมิ อิสึกิ (ซีซั่น 2)
อุบัติรักวันคริสต์มาส (โรส) รับบทเป็น ทาจิบานะ จุนอิจิ
ปฏิบัติการรักจักรกลทะยานฟ้า (โรส) รับบทเป็น โอริมูระ อิจิกะ
ซอร์ดอาร์ตออนไลน์ (โรส/Muse Thailand) รับบทเป็น คิริงายะ คาสึโตะ
ผ่าพิภพไททัน (โรส) รับบทเป็น เอเรน เยเกอร์
ผ่าพิภพไททัน ปัจฉิมภาค (ป็อปส์) รับบทเป็น เอเรน เยเกอร์
ชมรมคนไร้เพื่อน NEXT (โรส) รับบทเป็น ฮาเชงาวะ โคดากะ
HUNTER X HUNTER 2011 (โรส) รับบทเป็น ฮิโซกะ
ไฮสคูล DxD (โรส) รับบทเป็น เฮียวโด อิชเชย์
เมไจ อาละดินผจญภัย (Workpoint) รับบทเป็น อาลีบาบา ซารูจา
แฟรี่เทล ศึกจอมเวทอภินิหาร (โรส/Muse Thailand) รับบทเป็น โลกิ (เลโอ-ราศีสิงห์), กาซิล เรดฟ็อกซ์, เจราล เฟอร์นันเดส, มิสกัน
ฟรี (โรส) รับบทเป็น มัตสึโอกะ ริน
ศึกจ้าวมนตรา (โรส) รับบทเป็น นานาเสะ ทาเคชิ
เกิดชาตินี้พี่ต้องเทพ (IQIYI) รับบทเป็น เปาโล เกรย์แรท
โดราเอมอน ตอน ไดโนเสาร์ตัวใหม่ของโนบิตะ (LINE TV, NETFLIX, AISPLAY) รับบทเป็น จิล
ทาสสุดแกร่งแห่งหน่วยป้องกันอสูร (Muse Thailand) รับบทเป็น วาคุระ ยูกิ
ผมเทพสุดจริงเหรอ? (Bilibili) รับบทเป็น ฮาร์ต เซนฟิส
ตาลุงนักผจญภัยมือใหม่ฝึกโหดจนไร้เทียมทานกับปาร์ตี้ในตํานานขั้นเทพ (Muse Thailand) รับบทเป็น ริค กลาดิอาตอร์
จอมตะกละดาบคลั่ง ข้านี่แหละจะทะลวงแนวความคิดที่เรียกว่าเลเวลเอง (Muse Thailand)  รับบทเป็น เฟท แกรไฟต์
ผลงาน > การ์ตูนไทย

ชุมชนนิมนต์ยิ้ม (สถานีวิทยุโทรทัศน์ไทยทีวีสีช่อง 3) พากย์เป็น หลวงพี่พอเพียง, เบิร์ดซ่อมได้, แจ็คเด็กแว๊น
โฟร์แองจี สี่สาวแสนซน (สถานีวิทยุโทรทัศน์ไทยทีวีสีช่อง 3) พากย์เป็น ครูแจ้/กัปตันเจ, พ่อมดดูฮู
นักรบมนตรา ตำนานแปดดวงจันทร์ พากย์เป็น ราม
ผลงาน > ภาพยนตร์แนวโทคุซัทสึ

โบเคนเจอร์ (โรส วิดีโอ) เป็น โมงามิ โซตะ / โบเคนบลู
เกคิเรนเจอร์ (โรส วิดีโอ) เป็น ฟูคามิ เร็ตสึ / เกคิบลู
โกออนเจอร์ (โรส วิดีโอ) เป็น โจ ฮันโตะ / โกออนกรีน
ชินเคนเจอร์ (ฉบับจอเงิน) (โรส วิดีโอ) เป็น ทานิ จิอากิ / ชินเคนกรีน
โกไคเจอร์ (โรส วิดีโอ) เป็น โจ กิ๊บเคน / โกไคบลู
โกบัสเตอร์ส (โรส วิดีโอ) พากย์เสียงของ อุซาดะ เลตตัส, บีท เจ สแต็ค/สแต็คบัสเตอร์  และ ผู้บรรยายเรื่อง
เคียวริวเจอร์ (โรส วิดีโอ) เป็น เอียน ยอร์คแลนด์ / เคียวริวแบล็ค
ทคคิวเจอร์ (โรส วิดีโอ) เป็น ซุซุกิ ไรโตะ/ไรท์ / ทคคิวอิจิโกะ
มาสค์ไรเดอร์เดนโอ & คิบะ ไคลแม็กซ์ เดกะ  ดรีมวิชั่น เป็น คินทารอส, ซากุราอิ ยูโตะ, โอซากิ
มาสค์ไรเดอร์ดีเคด ออลไรเดอร์ ปะทะ ไดช็อกเกอร์ (โรส วิดีโอ) เป็น ไคโต ไดคิ / มาสค์ไรเดอร์ ดิเอนด์, ฟิลิป / มาสค์ไรเดอร์ดับเบิ้ล
TOMICA ฮีโร่ เรสคิวฟอร์ซ (โรส วิดีโอ) เป็น โทโดโรคิ ฮิคารุ  / R-1
นินนินเจอร์ (โรส วิดีโอ) เป็น อิงาซากิ ทาคาฮารุ / อากะนินเจอร์
ผลงาน > ภาพยนตร์ต่างประเทศ

สมุดโน้ตกระชากวิญญาณ, อวสานสมุดมรณะ,สมุดโน้ตสิ้นโลก พากย์เสียง แอล
The Final Destination โกงตาย ทะลุตาย พากย์เสียง นิค โอ’แบนนอน
สับหฤโหด พากย์เสียง แดนนี่
จิตพิฆาตโลก พากย์เสียง ยูซุฟ, แนช
Superbad ซูเปอร์แบด คู่เฉิ่มฮ็อตฉ่า พากย์เสียง อีวาน
Aliens In The Attic พากย์เสียง เจก เพียร์สัน, นายอำเภอ
อัลวินกับสหายชิพมังค์จอมซน 2 พากย์เสียง เดฟ เซวิล
มหัศจรรย์รักข้ามภพ พากย์เสียง เจ้าชายเอ็ดเวิร์ด ( เจมส์ มาร์สเดน)
ดาราประจัญบาน ท.ทหารจำเป็น พากย์เสียง ทัก สปีดแมน (เบน สติลเลอร์)
The Final Destination โกงตาย สุดขีด พากย์เสียง แซม
127 ชั่วโมง พากย์เสียง อารอน รัลส์ตัน (เจมส์ แฟรนโก)
Watchmen พากย์เสียง Adrian Veidt/Ozymandias
Jennifer's Body พากย์เสียง ชิป
Rise of the Planet of the Apes กำเนิดพิภพวานร พากย์เสียง ดร.วิลเลียม "วิล" โรดแมน
จีไอโจ สงครามระห่ำแค้นคอบร้าทมิฬ พากย์เสียง ฟลินท์
เดอะ แฮงค์โอเวอร์ ภาค 2 พากย์เสียง เท็ดดี้ และ เลสลี่ เชา
เดอะ แฮงค์โอเวอร์ ภาค 3 พากย์เสียง เลสลี่ เชา
มหากาฬพรีเดเตอร์ พากย์เสียง เอ็ดวิน
ทรอน ล่าข้ามโลกอนาคต พากย์เสียง แซม ฟลินน์
เอ็กซ์เมน รุ่น 1 พากย์เสียง อเล็กซ์ ซัมเมอร์/เฮวอค
พลิกรหัสพิฆาตพยัคฆ์ร้าย 007 พากย์เสียง คิว
คลาวด์ แอตลาส หยุดโลกข้ามเวลา พากย์เสียง อดัม อีวิง, ชาง แฮจู และ ตัวประกอบอื่นๆ
สตาร์ เทรค สงครามพิฆาตจักรวาล พากย์เป็น ฮิคารุ ซูลู (จอห์น โช)
สตาร์ เทรค ทะยานสู่ห้วงมืด พากย์เสียง ฮิคารุ ซูลู (จอห์น โช)
แบทแมน อัศวินรัตติกาลผงาด พากย์เสียง ตัวประกอบอื่น ๆ
แปซิฟิคริม สงครามอสูรเหล็ก พากย์เสียง ดร.นิวตัน ไกซเลอร์
เอ็กซ์เมน: สงครามวันพิฆาตกู้อนาคต พากย์เสียง วอร์แพธ, ตัวประกอบอื่น ๆ
คิงส์แมน โคตรพิทักษ์บ่มพยัคฆ์ พากย์เสียง แกรี "เอ็กซี" อันวิน
ฮิทแมน: สายลับ 47 พากย์เสียง จอห์น สมิธ (แซกคารี ควินโต)
กัปตันอเมริกา: ศึกฮีโร่ระห่ำโลก พากย์เสียง บารอน เฮลมุต ซีโม่ (ดานีเอล บรืล)
The Legend of Tarzan ตำนานแห่งทาร์ซาน พากย์เสียง ทาร์ซาน
สัตว์มหัศจรรย์และถิ่นที่อยู่ พากย์เสียง นิวท์ สคามันเดอร์ (เอดดี เรดเมย์น)
เมซ รันเนอร์ ไข้มรณะ พากย์เสียง โทมัส (ดีแลน โอ'ไบรอัน)
TENET พากย์เสียง นีล (โรเบิร์ต แพตตินสัน)
IT: Chapter 2 อิท โผล่จากนรก 2 พากย์เสียง เบน (เจย์ ไรอัน), ตัวประกอบอื่น ๆ
ผลงาน > ภาพยนตร์แอนิเมชั่น

ฮอร์ตัน กับ โลกจิ๋วสุดมหัศจรรย์ พากย์เสียง นายกเทศมนตรี เน็ด แม็คด็อก
ทอย สตอรี่ 3 พากย์เสียง เคน
ราพันเซล เจ้าหญิงผมยาวกับโจรซ่าจอมแสบ พากย์เสียง ยูจีน ฟิตซ์เฮอร์เบิร์ต หรือ ฟลินน์ ไรเดอร์
ราล์ฟ วายร้ายหัวใจฮีโร่ พากย์เสียง ราล์ฟ
ผจญภัยแดนคำสาปราชินีหิมะ พากย์เสียง คริสตอฟ
มอนสเตอร์ไฮ ตอน อลเวงปีศาจพันธุ์ใหม่ พากย์เสียง สปาร์คกี้
ดาบพิฆาตอสูร เดอะมูฟวี่ ศึกรถไฟสู่นิรันดร์ พากย์เสียง เร็นโงคุ เคียวจูโร่, โทมิโอกะ กิยู
The Spongebob movie: Sponge on the run สพันจ์บ็อบ ผจญภัยช่วยเพื่อนแท้ พากย์เสียง แพทริค (ปลาดาว)